b'\n_START_ARTICLE_\nKristiansand l\xc3\xa6rerh\xc3\xb8gskole\n_START_PARAGRAPH_\nKristiansand l\xc3\xa6rerh\xc3\xb8gskole var en h\xc3\xb8gskole for l\xc3\xa6rerutdanning.  _NEWLINE_Skolen ble etablert som Holt seminar, eller mer korrekt Christiansands Stiftsseminarium p\xc3\xa5 Holt, i 1839. Denne f\xc3\xb8rste l\xc3\xa6rerskolen var lokalisert p\xc3\xa5 presteg\xc3\xa5rden ved Holt kirke i Holt. Det ble utdannet 445 elever i den perioden seminaret var p\xc3\xa5 Holt. Blant studentene finner vi J\xc3\xb8rgen L\xc3\xb8vland (1865) Velle Vellesen, Jonas Vellesen, Knud Aukland, Torkell Mauland og Arne Garborg (1868\xe2\x80\x9370). _NEWLINE_Seminaret flyttet til Kristiansand i 1877, og fikk betegnelsen Kristiansand l\xc3\xa6rerskole fra 1902. Skolen fikk navnet Kristiansand l\xc3\xa6rerh\xc3\xb8gskole i 1977._NEWLINE_S\xc3\xb8rlandets barnehagel\xc3\xa6rerutdanning, etablert 1963, ble innlemmet i l\xc3\xa6rerh\xc3\xb8gskolen i 1973. _NEWLINE_Kristiansand l\xc3\xa6rerh\xc3\xb8gsole ble i 1994 en del av H\xc3\xb8gskolen i Agder, fra 2007 Universitetet i Agder._NEWLINE_Blant skolens rektorer finnes Andreas Faye og Vetle Vislie.'